CELEX: 62011TA0545
Language: hr
Date: 2013-10-08 00:00:00
Title: Predmet T-545/11: Presuda Općeg suda od 8. listopada 2013. — Stichting Greenpeace Nederland i PAN Europe protiv Komisije ( „Pristup dokumentima — Uredba (EZ) br. 1049/2001 — Dokumenti u vezi s prvim odobrenjem stavljanja na tržište aktivne tvari glifosata — Djelomično odbijanje pristupa — Rizik od nastupanja štete za komercijalne interese fizičke ili pravne osobe — Članak 4. stavak 5. Uredbe br. 1049/2001 — Prevladavajući javni interes — Uredba (EZ) br. 1367/2006 — Članak 6. stavak 1. Uredbe br. 1367/2006 — Direktiva 91/414/EEZ” )

23.11.2013   
            
            
               HR
            
            
               Službeni list Europske unije
            
            
               C 344/54
            
         Presuda Općeg suda od 8. listopada 2013. — Stichting Greenpeace Nederland i PAN Europe protiv Komisije
   (Predmet T-545/11) (1)
   
   (Pristup dokumentima - Uredba (EZ) br. 1049/2001 - Dokumenti u vezi s prvim odobrenjem stavljanja na tržište aktivne tvari glifosata - Djelomično odbijanje pristupa - Rizik od nastupanja štete za komercijalne interese fizičke ili pravne osobe - Članak 4. stavak 5. Uredbe br. 1049/2001 - Prevladavajući javni interes - Uredba (EZ) br. 1367/2006 - Članak 6. stavak 1. Uredbe br. 1367/2006 - Direktiva 91/414/EEZ)
   2013/C 344/95
   Jezik postupka: engleski
   
      Stranke
   
   
      Tužitelji: Stichting Greenpeace Nederland (Amsterdam, Nizozemska) i Pesticide Action Network Europe (PAN Europe) (Bruxelles, Belgija) (zastupnici: B. Kloostra i A. van den Biesen, odvjetnici)
   
      Tuženik: Europska komisija (zastupnici: prvotno P. Oliver, P. Ondrůšek i C. ten Dam, zatim P. Oliver, P. Ondrůšek i C. Zadra, agenti)
   
      Predmet
   
   Zahtjev za poništenje odluke Komisije od 10. kolovoza 2011. kojom se odbija pristup svesku 4. nacrta izvješća o ocjeni, kojeg je sastavila Savezna Republika Njemačka kao država članica izvjestiteljica za aktivnu tvar glifosat, na temelju Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, str. 1.).
   
      Izreka
   
   
               1.
            
            
               Odluka Europske komisije od 10. kolovoza 2011. kojom se odbija pristup svesku 4. nacrta izvješća o ocjeni kojeg je sastavila Savezna Republika Njemačka kao država članica izvjestiteljica za aktivnu tvar glifosat, na temelju Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište, poništava se u dijelu u kojem se njom zabranjuje pristup dijelovima tog sveska koji sadrži informacije u vezi s emisijama u okoliš: „identitet” i količina svih nečistoća u aktivnoj tvari koje je prijavio svaki gospodarski subjekt iz dijela C.1.2.1 prvog poddokumenta (str. 11. do 61.), iz dijela C.1.2.1 drugog poddokumenta (str. 1. do 6.) i dijela C.1.2.1 trećeg poddokumenta (str. 4. i 8. do 13.) ovog sveska; nečistoće prisutne u različitim serijama i minimalne, srednje i maksimalne količine svake od tih nečistoća navedene, za svakog gospodarskog subjekta, u tablici uključenoj u dio C.1.2.2 prvog poddokumenta (str. 61. do 84.) i dio C.1.2.4 trećeg poddokumenta (str. 7.) tog sveska; sastav sredstava za zaštitu bilja koje su razvili gospodarski subjekti, navedeni u dijelu C.1.3, naslovljenom „Detaljne specifikacije pripravaka (Prilog III A 1.4)” prvog poddokumenta (str. 84. do 88.) tog sveska.
            
         
               2.
            
            
               Komisiji se nalaže snošenje troškova.
            
         
      (1)  SL C 355, 3.12.2011.